UNAMSIL

UNAMSIL, formelt United Nations Mission in Sierra Leone, var en fredsbevarende FN-styrke opprettet 22. oktober 1999 av FNs sikkerhetsråd ved resolusjon 1270.Security Council Resolution 1270 (1999) , FNs arkiv. Styrken hadde som oppgave å støtte iverksettingen av Lomé-fredsavtalen mellom Sierra Leones regjering og Revolutionary United Front, som siden 1991 hadde utkjempet en borgerkrig. Tidligere hadde FN fra 1998 til 1999 hatt styrken UNOMSIL i landet, men denne var ikke sterk nok. UNAMSIL fikk en større styrke. Den var også ansvarlig for et såkalt DDR-program, med avvæpning, demobilisering og reintegrering av soldater. Operasjonen var i aktivitet til desember 2005.«United Nations Mission in Sierra Leone» , United Nations, Department of Peacekeeping Operations.

UNAMSIL rådde på det meste over  soldater og 87 politifolk.«Facts and Figures», United Nations, Department of Peacekeeping Operations. I tillegg kom en internasjonal administrasjon på 322, samt 552 lokalt ansatte. Hovedkvarteret lå i Freetown. Norge var blant landene som bidro med militært personell og politifolk til operasjonen.

Referanser

Eksterne lenker
 UNAMSIL

Kategori:FN-sanksjonerte militære operasjoner og styrker
Kategori:Sierra Leone